Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 13.11.2012

Návrh

na schválenie prípadu osobitného zreteľa týkajúceho sa zníženia výšky nájomného z titulu Nájomnej zmluvy č. 128/2002 zo dňa 29.07.2002 v znení jej dodatkov uzavretej v zmysle § 663 a nasl. Občianskeho zákonníka pre spoločnosť Vernosť, spol. s r.o., so sídlom Nobelova 30, 831 02  Bratislava

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta						       2. Dôvodovú správu
                                                                                	       3. Výpis z Obchodného registra OS 								BA I
                                              				       4. LV č. 3749, k. ú. NM - čiastočný
							       5. snímka

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená zastupovaním vedúceho
oddelenia podnikateľského,
právneho a správy majetku				  

Na rokovanie prizvať:
1. spracovateľa
2. Bc. Ing. Ľubomíra Baníka
    povereného vedením odd. vnútornej správy, bytov a nebyt. priestorov

					november 2012
Návrh uznesenia

Miestne zastupiteľstvo

1.	konštatuje,

že zníženie mesačného nájomného o sumu 1.500,00 € za prenájom spoločenského dom VERNOSŤ nachádzajúceho sa na ul. Nobelova 30  o výmere úžitkovej podlahovej plochy 4138 m2, súpisné číslo 1300 na pozemku registra „C“ KN parc. č. 13528, zapísaný na LV č. 3749 v k. ú. Nové Mesto, ktorý je na základe Zmluvy o nájme č. 128/02 v znení Dodatku 1 až 4 uzavretej v súlade s ustanovením § 663 a nasl. Občianskeho zákonníka   doterajšiemu nájomcovi spoločnosti Vernosť, spol. s r.o., so sídlom Nobelova 30, 831 02 Bratislava, zapísanej v Obchodnom registri Okresného súdu Bratislava I, Oddiel: Sro, Vložka číslo: 16540/B, je prípadom hodným osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že nájomca užíva predmet nájmu dlhodobou od roku 2002, do predmetu nájmu investoval vlastné finančné prostriedky, sám na vlastné náklady predmet nájmu udržiava počas celej existencie nájomného vzťahu, predmet nájmu užíva za účelom prevádzkovania telovýchovného zariadenia.   

2.	schvaľuje

zníženie mesačného nájomného o sumu 1.500,00 € za prenájom spoločenského dom VERNOSŤ nachádzajúceho sa na ul. Nobelova 30 o výmere úžitkovej podlahovej plochy 4138 m2, súpisné číslo 1300 na pozemku registra „C“ KN parc. č. 13528, zapísaný na LV            č. 3749 v k. ú. Nové Mesto, ktorý je na základe Zmluvy o nájme č. 128/02 v znení Dodatku 1 až 4 uzavretej v súlade s ustanovením § 663 a nasl. Občianskeho zákonníka doterajšiemu nájomcovi spoločnosti Vernosť, spol. s r.o., so sídlom Nobelova 30, 831 02 Bratislava, zapísanej v Obchodnom registri Okresného súdu Bratislava I, Oddiel: Sro, Vložka číslo: 16540/B, je prípadom hodným osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, a to od 1.12.2012 do 30.11.2013 .

Dodatok č. 5 k Nájomnej zmluve č. 128/02 bude nájomcom podpísaný do 15 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 15 dní od schválenia uznesenia v miestnom zastupiteľstve, toto uznesenie stratí platnosť.

 s pripomienkami
- bez pripomienok

DÔVODOVÁ  SPRÁVA

Spoločenský dom Vernosť nachádzajúci sa na ul. Nobelova 30 o výmere úžitkovej podlahovej plochy 4138 m2, súpisné číslo 1300 na pozemku registra „C“ KN parc. č. 13528, zapísaný na LV č. 3749 v k. ú. Nové Mesto, ktorý je nájomcovi prenechaný do nájmu na základe Zmluvy o nájme č. 128/02 zo dňa 29.07.2002 (ďalej len „nájomná zmluva“). 

K nájomnej zmluve existujú k dnešnému dňu celkovo štyri dodatky:
-	Dodatok č. 1 zo dňa 01.06.2006 upravuje dobu nájmu do 31.12.2011;
-	Dodatok č. 2 zo dňa 04.12.2008 riešil prechod na novú menu EURO, t. j. výška nájmu ročne v sume 2 600 000,00 SKK po odpočítaní 10% vecného plnenia                (260 000,00 SKK) predstavovala sumu 77 673,77 € (2 340 000,00 SKK);
-	Dodatok č. 3 zo dňa 30.10.2010 znižoval dovtedy platné ročné nájomné (86 304,19 €) o 25%, t. j. na 64 728,00 €, pričom nájomca bol aj naďalej oprávnený k použitiu 10% z ročného nájomného ako vecné plnenie, t. j. konečná výška ročného nájomného predstavovala sumu 58 255,33 €;
-	Dodatok č. 4 zo dňa 08.12.2010 predlžuje dohodnutú dobu nájmu do 31.12.2016

Na základe uvedeného výška mesačného nájomného po uplatnení 10% vecného plnenia predstavuje sumu 4 854,61 €. Z tejto sumy sa navrhuje poskytnúť nájomcovi úľava vo výške 1 500,00 €, teda mesačná výška nájomného by predstavovala sumu 3 354,61 €. Konečná výška nájmu by teda predstavovala sumu 40 255,32 €.
Predmetná úľava na nájomnom je navrhovaná s časovým obmedzením, t. j. na dobu jedného roka počnúc 01.12.2012 do 30.11.2013. Navrhované obdobie sleduje cieľ vyriešenia ďalšieho fungovania predmetu nájmu vo vzťahu k podanej výpovedi zo strany nájomcu, ktorá bola k rukám starostu mestskej časti doručená dňa 28.09.2012. V súlade s ustanoveniami nájomnej zmluvy je výpovedná lehota trojmesačná, pričom začína plynúť prvým dňom mesiaca nasledujúceho mesiaca po jej doručení. Pre mestskú časť je v tejto situácií výhodnejšie ponúknuť terajšiemu nájomcovi zníženie ročného nájmu, ako nečinne akceptovať účinky podanej výpovede a v konečnom dôsledku znášať náklady plynúce s údržbou objektu.

Na rokovaní miestnej rady dňa 29.10.2012 bolo k predmetnému materiálu prijaté Uznesenie 19/11 s pripomienkami:
1.	upraviť sumu zníženia nájmu mesačne na 1 354,61 €
2.	doplniť „na dobu 6 mesiacov“